google/wiki40b huggingface dataset:
Bergseng Seter

Bergseng Seter er en seter beliggende innenfor Grimsdalen landskapsvernområde, mellom Rondane og Dovre nasjonalpark. Seteren er et tun med syv hus, hvorav de eldste fra 1793.
På seteren er det hytter med selvhushold, inkludert solcellepanel som gir strømforsyning, gasskokeapparat, innlagt vann og avløp. Felles vaskerom, toaletter og dusj. Turterrenget i området er lett og barnevennlig, og det er muligheter for jakt og stangfiske. Besøkende kan få ri på hester og stelle dyrene.
15. august 2008 ble Bergseng Seter tildelt Olavsrosa for norsk kulturarv.
Sven Vintappares torg

Sven Vintappares torg er et lite torg i Gamla stan i Stockholm. Plassen ble anlagt på slutten av 1700-tallet, da den ble brukt som snuplass for brannkorpsets hestevogner. Plassen ligger mellom kvartalene Alcmene og Amphitryon, og var frem til 2002 navnløs.

Historie

Torget er begrenset i sør av Didrik Ficks gränd og i nord av Sven Vintappares gränd. Fra sistnevnte fikk plassen navnet. «Sven» viser trolig til vintapperen Sven Staffansson. Han er nevnt i Stockholms tänkeböcker i forbindelse med eiendomshandler og var grunneier i Alcmene-kvartalet.
Torget ble bygget etter et forslag av byarkitekt Johan Eberhard Carlberg (1683-1773), for å opprette plasser i byen hvor brannvesenet kunne snu med hest og vogn uten å spenne fra vognene. Tiltaket skulle lette brannslukking og gi bedre tilgjengelighet i de trange smugene, og dermed bedre brannsikkerheten på Stadsholmen.
Den lille snuplassen ble opprettet ved riving av den midtre eiendommen. Det var et hus fra 1500-tallet der kong Erik XIVs rådgiver Jöran Persson hadde bodd i 1560-årene. Det nye torget delte Alcmene-kvartalet i to. Den nordlige delen fikk senere det nye navnet Amphitryon-kvartalet mens den sørlige har beholdt sitt opprinnelige navn. Lignende snuplasser ble også opprettet i nærheten av Gåstorget så vel som på Tyska brunnsplan og på Brända tomten. Plassen er ikke tegnet inn på Peter Tillaeus' kart fra 1733 og ikke på Jonas Brolins kart fra 1771. Ved torget ligger Hotel Sven Vintappare.
Polyacanthia

Utseende

Middelsstore, lyst brunspraglete trebukker. Antennene er noe lengre enn kroppen. Pronotum har flere butte tenner på sidekanten. Dekkvingene er bredest ved roten, jevnt tilsmalnende bakover.

Levevis

Larvene inne i små greiner og kvister.

Utbredelse

Slekten er utbredt i Australia (Queensland), Vanuatu, Ny-Caledonia og New Zealand.
NM i bandy 1918

Det sjette norgesmesterskapet i bandy ble arrangert vinteren 1918. Det deltok tre klubber. Ready vant turneringen etter finaleseier 11-5 over Trygg.
Friidrett under Sommer-OL 2016 – 400 meter hekk menn

Runde 1

Kvalifikasjonskrav: De første tre utøverne i hvert heat (Q) pluss de seks raskeste utøverne ellers (q) kvalifiserte seg til neste runde.

Semifinaler

Kvalifiseringskrav: De to første i hvert heat (Q) pluss de to raskeste ellers (q) kvalifiserte seg til finalen.
Porte de Saint-Ouen (Paris Metro)

Porte de Saint-Ouen er en stasjon på metroen i Paris.
Stasjonen betjener linje 13.
Dingzhou varmekraftverk

Dingzhou varmekraftverk er et kullkraftverk nord for byen Dingzhou i provinsen Hebei i det nordlige Kina. Det har en installert produksjonskapasitet på 2520 MW fordelt på 4 turbiner. Anlegget stod ferdig i 2008 med 1200 MW kapasitet, og utvidet i 2009 med ytterligere 1320 MW i to turbiner. Årsproduksjonen er 6,41 TWh.
Namibia under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Landhockey under Panamerikanske leker 1987

Landhockey under Panamerikanske leker 1987. Landhockey var med som en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var sjette gangen som landhockey var med i de panamerikanske leker. Det var to turneringer, en for menn og en for kvinner. Det var første gangen damer deltok i landhockey i de panamerikanske leker. Canada vant herreturneringen og Argentina vant dameturneringen.
Bell Bay kraftverk

Bell Bay kraftverk er et gasskraftverk i delstaten Tasmania i Australia. Det har en installert produksjonskapasitet på 345 MW fordelt på 3 turbiner. Brenselstypen er naturgass.
Wang Li (politiker)

Liv og virke

I en alder av 14 år ble han i oktober 1935 medlem av Kinas kommunistiske ungdomsforbund, og i 1939 medlem av det kinesiske kommunistiske parti, etter anbefaling fra Gu Mu. 
Han ble med i den militære ekspedisjonsstyrken for nordøst-Kina, og ble deretter satt til å arbeide som journalist for partiets talerør Massenes Dagblad (大众日报) i provinsen Shandong, og ble etterhvert avisens redaktør. I 1943 satte Partiet ham til redaktør for agitasjonstidsskriftet «Kamp og liv» i provinsen Shandong. Det var på denne tiden han begynte å underskrive med navnet Wang Li.
Etter Kinas seier mot den japanske okkupasjonsmakten ble han direktør for avdelingen for heimevern i det østkinesiske Bohaiområdet - det vil si områder som omkranser den store indre havbukten Bohai innenfor Gulehavet. Samtidig ble han der også denne avdelingens partisekretær, og tutor for treningsgruppen for utdanningen av kadre for jordreform. 
Senere fikk han vervet som visepresident for avdelingen for internasjonale relasjoner i Kinas kommunistiske partis sentralkomite.
Som medarbeider for avdelingen for internasjonale relasjoner deltok han også som gjestedelegert i den stående komite for politbyrået for det kinesiske kommunistiske parti. Han deltok blant annet i drøfringen av saker som angikk forholdet til Sovjetunionen, og reiste ti ganger til Moskva for å representere Kina i forhandlinger. 
På denne måten ble han litt etter litt en innflytelsesrik person i det kommunistiske partis høyeste lederskikt. Han deltok i utarbeidelsen av viktige politiske dokumenter og skrev også selv. For eksempel arbeidet Wang Li i Lin Biaos navn på det berømte verket «Lenge leve seieren i folkekrigen» (人民战争胜利万岁). 
Han var ledende medlem av Kulturrevolusjonsgruppen i 1966 og en kort stund fremover. Wang var den viktigste av de som forfattet utkastet til «16. mai-meddelelsen», som var (et av flere stadig klarere) startskudd for Kulturrevolusjonen. 
Han ble arrestert av general Chen Zaidao under Wuhanhendelsen i juli 1967. Kort etter at han ble løslatt etter at maotro tropper fremtvang general Chens kapitulasjon, ble Wang utrensket for «ultra-venstre-avvik». 
I august 1967 erklærte Mao at «Wang Li, Guan Feng og Qi Benyu er dårlige folk, de er kakerlakker, de må arresteres umiddelbart». Bakgrunnen for Maos bestemmelse turde være de urolighetene som spredte seg og det tap på kontroll som gjorde seg gjendende i mange landsdeler - Mao Zedong så et behov for å imøtekomme militærledelsen ved det at han gikk ut mot de nevnte «tre mindre ledere» i Kulturrevolusjonsgruppen. Det hele er gått inn i historien som «Wang-Guan-Qi-affæren».
Wang Li ble da satt i isolat i fengselet. I januar 1968 ble han sendt til Qinchengfengselet. 
Han ble aldri straffeforfulgt for noen forbrytelse, og ble løslatt i 1982, etter femten år. Selv om han holdt seg unna politikken, ble han ekskludert fra kommunistpartiet i 1983.
Wang Li bodde frem til sin død i Beijing.
Nopco Paper Technology

Produktportefølje

Hovedproduktene er skumdempere, kollektorer til deinking, additiver til papirbestrykning, systemrengjøringsmidler, dispergeringsmidler, inkrustinhibitorer (komplekseringsmidler) og biocider
Pionerer innen silikonkjemi til papir- og celluloseproduksjon. Utviklet silikonskumdempere for fremstillingsprosessene av papirmasse allerede i 1990 og silikonbaserte kollektorer til deinking i 2002.
Beit Nehemia

Beit Nehemia (hebraisk skrift בֵּית נְחֶמְיָה, betyr Nehemjahuset) er en moshav sentralt i Israel. Den ligger nær Shoham og tilhører Hevel Modent'in regionale kommune. I 2006 hadde den et folketall på 730.
Landsbyen ble grunnlagt i 1950 på landområdet til den ødelagte arabiske landsbyen Bet Nabala av jødiske immigranter fra Persia (Iran), og ble oppkalt etter Nehemia, en rikmann som donerte penger til stiftingen av Bet Nehemia.
Moshaven er oppkalt etter den bibelske profeten Nehemja, som dro fra Persia til Israel, slik de moderne grunnleggerne gjorde.
Mabini (Batangas)

Mabini (Bayan ng Mabini) er en kommune i Filippinene. Kommunen ligger på øya Luzon og tilhører provinsen Batangas. Folkemengden er på 46 211 innbyggere ved folketellingen i 2015.
Megalomania

Megalomania er et musikkalbum med Enslavement of Beauty, utgitt i 2001.
Fragile (album)

Bakgrunn

For første gang benytter bandet aktivt diverse lydeffekter, og lydbildet preges av Eddie Offords «magiske» fingre. Albumet består av fem individuelle låter, der hvert enkelt bandmedlem presenterer sine talenter samt fire gruppelåter. Rick Wakeman var av kontraktmessige årsaker forhindret til å bidra som låtskriver, men har helt klart satt sitt preg på musikken.Utgivelsen ble utsatt i to måneder i USA på grunn av det gode salget av det forrige albumet The Yes Album.
Albumet presenterer også den episke komposisjonsstilen som Yes skulle bli så kjent for. Låtene «South Side of the Sky» og «Heart of the Sunrise» er gode eksempler på dette.
Yumi Umeoka

Landslaget

Yumi Umeoka spilte 4 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1997.
Wushu under Asialekene 2014

Wushu under Asialekene 2014. Wushu var en av sportene under de 17. Asialekene som ble arrangert i Incheon i Sør-Korea. Det var sjuende gangen som wushu var med på programmet i asialekene. Konkurransene ble avviklet i perioden 20. til 30. september 2014. Det var i alt femten øvelser, ni for menn og seks for kvinner. Det var 190 utøvere fra tjueni nasjoner som deltok. Kina ble beste nasjon med ti gullmedaljer foran Sør-Korea med to.
Protilemoides

Utseende

Morimopsini er nokså små, kraftige, gråaktige trebukker. De ligner mye på artene i gruppen Dorcadionini.
Dekkvingene er ofte noe knudrete.

Utbredelse

Arten lever på Papua Ny-Guinea.
Kalimantan

Geografi

Kalimantan er temmelig flatt de fleste steder, men har til gjengjeld ganske høye fjell i sentrale områder. De største fjellområdene er Pegunungan Iban, Pegunungan Kapuas Hulu, Pegunungan Schwaner, Pegunungan Muller og Pegunungan Meratus. Det meste av havet rundt Kalimantan er grunt, og på steder der forholdene ligger til rette, er det store og små korallrev.

Natur

Naturen på Kalimantan har de siste årene blitt kraftig ødelagt av gruver og ulovlig hogst. Men i nasjonalparker lever fortsatt naturen og mange særegne dyrearter blir oppdaget ved spesielle anledninger.
De mest berømte dyreartene er blant annet borneoorangutang og neseape. De lever begge i de forsvinnende skogene. Skogtypene er regnskog og mangroveskog, to helt forskjellige livsmiljøer. I havet er det store populasjoner med fisk og andre sjødyr. De fleste artene lever ved korallrevene, men også revene er truet av forurensning og global oppvarming.

Religion

De fleste innbyggerne er muslimer og bor i lavlandet eller ved kysten. I innlandet er det mest lokale religioner. Spredt rundt om kring er det flere kristne, buddhistiske, taoistiske og andre religioner.

Demografi

De fleste bor ved de store byene Banjarmasin, Sanmarinda, Pontianak, Palangkaraya og langs hele kysten. Til sammen bor det omtrent 10 millioner mennesker på Kalimantan.
Harald Grieg

Bakgrunn

Harald Grieg var sønn av skolemann Peter Lexau Grieg og bror til forfatterne Nordahl Grieg, Ingeborg Rolfsen Grieg og Johanne Grieg Cederblad. Etter examen artium ved Bergen katedralskole 1912 studerte han pressen i Bergen og ble cand.philol. i historie 1917 ved Det Kongelige Frederiks Universitet i Kristiania. Han skrev for Morgenavisen og Tidens Tegn inntil han startet i det danske forlaget Gyldendals norske filial i 1920, inntil han ble administrerende direktør for Gyldendal Norsk Forlag fem år senere.
Sarg

Sarg er en list eller kant som er festet på siden eller kanten av en flate. Sargen kan ha være av ulikt materiale enn flaten.
En sarg kan eksistere av estetiske grunner, men den kan også binde flater sammen, for eksempel for å binde stol med stolben.
Liv Hilde Boe

Utmerkelser

Boe mottok i 1987 Special Award Certificate av UNESCO på vegne av Forbundsmuseet i Akershus.
HTC S310

HTC S310, også kjent som HTC Oxygen er en Windows Mobile-basert mobiltelefon (smartphone) som ble produsert av HTC. Den ble lansert i september 2006.
Den er også solgt under navnene Dopod 310 og Orange SPV C100.
Troppene til VM i fotball for kvinner 2015

Troppene til VM i fotball for kvinner 2015 inneholder samtlige 24 tropper, 552 spillere og troppenes hovedtrener som ble tatt ut til VM i fotball for kvinner 2015 i Canada som spilles fra 6. juni til 5. juli 2015. Hver av de 24 nasjonene som deltar i mesterskapet registrerte 23 spillere (20 utespillere og tre keepere) som skulle delta i det kommende VM.
Den endelige fristen for innsending av troppene var 25. mai 2015. Etter at fristen gikk ut, hadde deltakerlandene kun mulighet for å bytte ut spillere som ble alvorlig skadet etter fristen. Dette kunne gjøres inntil 24 timer før første kamp.
Spillere merket () var utnevnt som lagkaptein for sine respektive landslag. Totaler for kamper og mål, klubbtilhørighet, og alder er som ved turneringens åpningsdag den 6. juni 2015.
Preparert gitar

Preparert gitar er en gitar som har fått sin lyd endret ved å plassere objekter på eller mellom strenger. Det amerikanske bandet Sonic Youth er også kjent for sitt arbeid med preparert gitar.
Lyskamm

Lyskamm eller Liskamm er et fjell i Wallis-Alpene på grensen mellom Italia og Sveits, med en høyde på 4 527 meter over havet. Fjellet består av en fem kilometer lang rygg med to topper. Den sørlige siden i Italia er ru og reiser seg noen hundre meter over isbreen Ghiacciaio del Lis, mens nordsiden i Sveits er en imponerende 1 100 meter høy isvegg som stiger opp fra Gornergletscher.
Den vanligste ruten til toppen er fra Felikjoch i vest til Listjoch i øst, eller omvendt. Toppen lengst mot øst, som også er den høyeste, ble først besteget i 1861 av et lag på 14 mann, hvorav åtte var engelske og seks fra Sveits, ledet av J.F. Hardy opp østryggen.
Den tropiske stormen Laura

Stormhistorie

Et stort ikke-tropisk system over de nordlige og midtre delene av Atlanterhavet beveget seg i siste uke av september vestover fra Asorene. Idet systemet kom inn over varmere vann antok det sakte tropiske trekk og ble navngitt den subtropiske stormen Laura 29. september. 30. september ble Laura omklassifisert fra subtropisk til tropisk storm. Laura gikk 1. oktober i oppløsning.

Konsekvenser

Rester av Laura førte til mindre materielle skader og forsinkler i flytrafikken på De britiske øyer og i Skandinavia. I det sørlige Norge mistet 10 000 strømmen for en kortere eller lengre tidsperiode, mens det noen steder i Nederland ble meldt om flom som følge av kraftig nedbør.
Algiachroa woodfordi

Utseende

En ganske stor, brun sommerfugl. Forvingen har et bredt, hvitt skråbånd, bakvingen en rekke av ovale, svarte flekker kantet med oransje.

Utbredelse

Arten finnes bare på Salomonøyene.
St. Helenas riksvåpen

St. Helenas riksvåpen ble tatt i bruk 30. januar 1984. Riksvåpenet er formet som et skjold, med det i den øverste tredjedelen er et stilisert bilde av St. Helans nasjonalfugl, Sankthelenalo (Charadrius sanctaehelenae). Den nedre to tredjedelen av våpenskjoldet har et bilde av øyas kyst, en tremastet seilskute og fjell til venstre. Seilskuta har Englands flagg i akterenden.
St. Helenas riksvåpen brukes ikke av de øvrige øyene i det britiske oversjøiske territoriumet St. Helena, Ascension og Tristan da Cunha. Tristan da Cunha har eget riksvåpen, mens Ascension bruker Storbritannias riksvåpen.
St. Helenas riksvåpen er en del av St. Helenas flagg og på guvernørenes flagg.
Rings

Handling

Filmen foregår rundt hendelsene som fant sted før The Ring-historien begynte. Den forteller historien om årene før videokassetten ble til og begynnelsen om hvordan Samaras skrekk startet.
Gråøya

Gråøya er en liten øy, (ca. to km lang og ca. 500 m bred, ca. 0,7 km², i Oslofjorden mellom Åros og Håøya, ca. 45 km sør for Oslo. Sundet mellom Gråøya og fastlandet heter Gråøysundet og er ca. 500 m bredt. Det er som regel islagt noen uker hver vinter. Dette skyldes underkjølt ferskavnn fra Åroselva og beskyttet beliggenhet bak Gråøya.
Det er tre hytter på øya med brygge. Øya er for øvrig vernet som naturreservat. Øya har tett skog og bratt terreng. Der er svaberg på sydenden. Her ankrer det opp båtfolk hele sommeren.
Apoidea

Utseende

Bier og graveveps kan skilles fra andre broddveps ved at pronotum når helt bak til tegulae. Bier skilles fra graveveps ved at de er mer hårete og noen av hårene har forgreninger.
Sult-prisen

Sult-prisen er en litterær pris som fra 1998 utdeles årlig av Gyldendal Norsk Forlag. Ifølge statuttene skal prisen gå til et eminent yngre forfatterskap, uavhengig av hvilket forlag forfatteren er tilknyttet. 
Prisen er på 250 000 kroner.
Rundabranden

Rundabranden er en fjellformasjon på øyen Runde i Herøy kommune på Sunnmøre. Den har en høyde på 294 meter over havet.
Rundabranden reiser seg rett opp fra havet, og utgjør det nesthøyeste punktet der den ligger nordvest på Rundefjellet. Sett fra Holmefjorden ser formasjonen ut som et trappetrinn, et motiv som har blitt et lett gjenkjennelig landemerke og symbol på kampen mot naturkreftene. I «Herøysongen» heter det blant annet: og Rundabranden stolt ur havet kneiser
Café Utsikten

Café Utsikten også kalt Thalèn, var en friluftskafé i Ekebergskråningen ovenfor Sjømannsskolen i Kongsveien, Oslo. Det har vært drevet kafé-virksomhet her siden 1920-tallet, stedet het da Thalén. De siste par årene har stedet ikke vært i drift.
Den lille kafe-bygningen stammer ikke fra Jubileumsutstillingen på Frogner i 1914 som har vært hevdet i avisartikler (Aftenposten), men det gjør derimot den opprinnelige Ekebergrestauranten som ble satt opp i 1917.
Gjennom kafeområdet renner Jomfrubråtbekken fra Ekebergsletta ned til fjorden.
Bjørkesolvikler

Utseende

En liten til middelsstor (vingespenn 12-14 millimeter), gråbrun vikler. Forvingen har en firkantet, brunhvit flekk med brun midtstripe ved bakkanten, ellers ingen tydelige tegninger. Bakvingen er lyst gråbrun.

Levevis

Larvene utvikler seg på rakler av bjørk (Betula spp.). De voksne viklerne flyr i mai-juni.

Utbredelse

Arten er utbredt over det meste av Europa, unntatt i nordøst, og i det nordlige Asia.
I Norge finnes den på Sørlandet og det sørlige Østlandet.
Vestkorridoren

Vestkorridoren brukes dels om europaveiene mellom Framnes i Oslo og Asker (E18 Framnes-Asker og Europavei 16 Kjørbo-Vøyen, dels om områdene langs disse veiene, og dels om både jernbanen og de største veiene mellom Oslo vest og Asker.
De planlagte utvidelsene eller omleggingene av Europavei 18 og E16 er deler av Oslopakke 3.
For E18 foreligger intet endelig vedtak, hverken om trasévalg eller om hvorvidt veien skal prioriteres før eller etter kollektivtiltakene. I juli 2009 fremla Statens vegvesen en systemanalyse av ny E18 gjennom Bærum. Vegvesenet fremhever at ny E18 fra Oslo gjennom Bærum «bør legge til rette for miljøvennlige transportformer kombinert med en moderat kapasitetsvekst for privatbiltrafikken». Bl.a. miljøorganisasjonene tviler imidlertid på om en kapasitetsvekst for biltrafikken kan bli miljøvennlig. I Rikspolitiske retningslinjer (RPR) for samordnet areal- og transportplanlegging heter det bl.a. at «Når kapasitetsproblemer i vegsystemet oppstår, skal andre alternativer enn økt vegkapasitet vurderes på lik linje, f.eks regulering av trafikk, forbedring av kollektivtransporttilbud.»
I forslaget inngår ny E16 fra Kjørbo til Vøyen. I første omgang utvides eksisterende vei mellom Vøyen og Bærumsveien fra 2 til 4 kjørefelt, føres i ny tunnel frem til nordenden av eksisterende Kjørbotunnel og tilkobles eksisterende E16 like nord for tunnelen. Senere, når E18 legges i tunnel under Sandvika, forlenges tunnelen slik at gjennomgående trafikk på E16 i retning Oslo føres direkte til E18-tunnelen.
I likhet med de fleste hovedveier rundt Oslo, er det tidvis sterkt redusert fremkommelighet langs disse veiene.
Vige

Vige er et byområde i Kristiansand i Vest-Agder i bydelen Kongsgård øvre-Gimlekollen. Vest-Agder-museet (Kristiansand) med friluftsmuseum, gamle hus fra Kristiansand, Vest-Agder og Setesdal. Kløvertun sykehjem og omsorgsboliger ligger vis-à-vis museet langs Vigeveien.  
Området ble på 1800-tallet skilt ut som egen parsell under Øvre kongsgård.  Ved Topdalsfjorden er det et stort havne- og industriområde med godshavn (Godshavn Vige) med avkjøring fra E18.  Ved avkjøringen ligger også en Shell bensinstasjon.
Tidligere lå det et stort sagbruk her.  Før den første Varoddbrua stod ferdig i 1956, var Vige ferjehavn for Vige-Torsvikferja til Torsvik i Randesund på den andre siden av Topdalsfjorden.
Motorola 68020

Motorola 68020 er en 32-biter mikroprosessor som ble lansert av Motorola i 1984. Mikroprosessoren var etterfølgeren til Motorola 68010 og forgjengeren til Motorola 68030. Den ble brukt blant annet på Macintosh II og Macintosh LC personlige datamaskiner og på Sun-3 arbeidsstasjoner. En lavkostnadsvariant ble også lansert under navnet ’’’68EC020’’’.
Priscilla

Utseende

Middelsstore til nokså store, slanke, brunspraglete trebukker. Antennene er betydelig lengre enn kroppen. Hver dekkvinge har en liten tann ved bakkanten. Arten kjennes lett på at hver dekkvinge har en stor, rund, brunsvart flekk med lyse kanter litt bak midten.

Utbredelse

Gruppen er utbredt i Sør- og Mellom-Amerika, fra Honduras i nord til Bolivia i sør.
Handlingsplan mot diskriminering av homofile, lesbiske og bifile

Handlingsplan mot diskriminering av homofile, lesbiske og bifile refererer til en rekke handlingsplaner i forskjellige norske kommuner. Den første handlingsplanen ble vedtatt i byrådet i Oslo 6. juni 2006 etter et forslag fra bystyrerepresentant Trond Jensrud (A) og utarbeidelsesvedtak fra 22. juni 2005. Planen bygger på NOVA-rapporten «Levekår og livskvalitet blant lesbiske kvinner og homofile menn» fra 1999 og den påfølgende stortingsmeldingen «Levekår og livskvalitet for lesbiske og homofile i Norge» fra 2001. Handlingsplanen legger spesielt vekt på behovet for å støtte unge homofile i identitetsutvikling, synliggjøre homofile med innvandrerbakgrunn, øke aksepten for homofile i idretten, og redusere mobbing av homofile skoleelever.
I 2015 la byråd for kultur- og næring Hallstein Bjercke (V) fram forslag til en ny handlingsplan. Planen skal etter planen vedtas i Oslo bystyre 17.juni 2015. Den nye handlingsplanen inneholder også tiltak knyttet til transpersoner og bifile, som ikke var omhandlet i den første planen. Den nye handlingsplanen innebærer blant annet at Oslo ikke lenger skal kreve at man oppgir kjønn dersom det ikke er nødvendig, og åpne for en tredje kjønnskategori der det er mulig. 
Det har etter en oppfordring fra barne- og likestillingsminister Karita Bekkemellem blitt vedtatt utarbeidelse av tilsvarende handlingsplaner i  Alta, Tromsø, Bodø, Bergen, Kristiansand, Arendal, Porsgrunn, Tønsberg, Drammen, Lillehammer, Hamar og Fredrikstad, mens Ålesund totalt avviste idéen med den begrunnelse at det ikke er behov for slikt i deres kommune.
Mount Cortés

Mount Cortés er et hovedsakelig isdekt fjell, 1 490 moh., på sørvestsiden av Gibbsbreen sør i Graham Land på Antarktishalvøya. Det er skilt fra Hadley Upland av et skar som ligger 1 300 moh.
Fjellet ble fotografert av Ronne Antarctic Research Expedition i november 1947 og kartlagt fra bakken av Falkland Islands Dependencies Survey i desember 1958 og ble navnsatt av UK Antarctic Place-Names Committee etter Martín Cortés de Albacar, den spanske forfatteren av Arte de Navegar (Sevilla, 1551), som var en viktig navigasjonsmanual.